ଭୁବନେଶ୍ୱର, ଅକ୍ଟୋବର ୨୨ (ଲୋକାଲ ୱାୟାର): ପୂର୍ବ ଘାଟର ଚନ୍ଦ୍ରଗିରି- ପଟାଙ୍ଗୀ ସବରେଞ୍ଜରେ ଥିବା ୧୬୭୨ ମିଟର ବ୍ୟାପ୍ତ ମନୋରମ ଦେଓମାଳି ଶିଖରର ପର୍ଯ୍ୟଟନ କ୍ଷମତା ବିନିଯୋଗ କରି ପାରିନାହାନ୍ତି ଓଡ଼ିଶା ସରକାର ।
ଦକ୍ଷିଣ ଓଡ଼ିଶାର କୋରାପୁଟ ଜିଲ୍ଲାରେ ଅବସ୍ଥିତ ଦେଓମାଳି ପର୍ବତ ରାଣୀ ଭାବେ ପରିଚିତ ଓ ଏହା ଓଡ଼ିଶାର ଉଚ୍ଚତମ ଗିରିଶୃଙ୍ଗ ।
ତେବେ ପଡ଼ୋଶୀ ଆନ୍ଧ୍ର ପ୍ରଦେଶରେ ଥିବା ଆରାକୁ ଉପତ୍ୟାକା ପରିବେଶ ପର୍ଯ୍ୟଟନ ସ୍ଥଳୀରେ ପରିଣତ ହୋଇ ସାରିଥିବା ବେଳେ ଓଡ଼ିଶାର ଏହି ପ୍ରାକୃତିକ ଗନ୍ତାଘର ଅଜଣା ଅଶୁଣା ହୋଇ ରହିଛି ।
ଆନ୍ଧ୍ର ସରକାର ଦେଓମାଳିର ପର୍ଯ୍ୟଟନ ଦକ୍ଷତାକୁ ଅନାବୃତ କରିବା ପାଇଁ ଉପତ୍ୟାକା ପର୍ଯ୍ୟଟନ ପ୍ୟାକେଜ ଆରମ୍ଭ କରିଛନ୍ତି ।
ଓଡ଼ିଶା ଦେଓମାଳି ଶିଖରର ସୌନ୍ଦର୍ଯ୍ୟ ଦକ୍ଷତା ବିନିଯୋଗ କରିବାରେ ବିଫଳ ହୋଇଛି ।
ଦେଓମାଳି ଉପତ୍ୟକାର ପ୍ରାକୃତିକ ସୌନ୍ଦର୍ଯ୍ୟ ଆରକୁ ଉପତ୍ୟାକା ଠାରୁ ସୁନ୍ଦର ବୋଲି ସିଭିଲ ସୋସାଇଟି କର୍ମକର୍ତ୍ତା ଉମି ଦାନିଏଲ କହିଛନ୍ତି ।
ପଡ଼ୋଶୀ ରାଜ୍ୟରୁ ପର୍ଯ୍ୟଟକମାନେ ଦୁଃସାହସିକ ଯାତ୍ରାରେ ଏଠାକୁ ଆସୁଥିବା ବେଳେ ଓଡ଼ିଶା ପର୍ଯ୍ୟଟନ ବିଭାଗ ଏ ଯାଏଁ ପରିବେଶ ପର୍ଯ୍ୟଟନ ସ୍ଥଳୀ ଭାବେ ଦେଓମାଳିକୁ ବିନିଯୋଗ କରି ପାରିନାହାନ୍ତି ।
ରାଜ୍ୟ ସରକାର ଦେଓମାଳିର ସୌନ୍ଦର୍ଯ୍ୟ ଲୋକଲୋଚନକୁ ଆଣିପାରିଲେ ଏହା ଉଭୟ ଘରୋଇ ଓ ବିଦେଶୀ ପର୍ଯ୍ୟଟକଙ୍କୁ ଆକୃଷ୍ଟ କରିବ ।
ଦେଶର ଅନ୍ୟ ଉପତ୍ୟକା ଭଳି ଦେଓମାଳି ମଧ୍ୟ ଆକର୍ଷଣୀୟ । ପର୍ଯ୍ୟଟନ କର୍ତ୍ତୃପକ୍ଷ ଉପତ୍ୟକା ପର୍ଯ୍ୟଟନ ସମ୍ଭାବନାକୁ ପଛରେ ପକାଇ କେବଳ କୋରାପୁଟ ଜିଲ୍ଲାର ଆଦିବାସୀ ପର୍ଯ୍ୟଟନକୁ ପ୍ରାଧାନ୍ୟ ଦେଉଛନ୍ତି ବୋଲି ସେ କହିଛନ୍ତି ।
କୋରାପୁଟ ଜିଲ୍ଲା ମୁଖ୍ୟାଳୟ ଠାରୁ ୬୦ କିଲୋମିଟର ଦୂରରେ ଅବସ୍ଥିତ ଏହି ଉପତ୍ୟକାକୁ ଉନ୍ନତ ସଡ଼କ ପଥ ଥିବାରୁ ଚାହିଁଲେ ଜଣେ ଶୀର୍ଷକୁ ଗାଡ଼ିରେ ଯାଇପାରିବ ।
ପର୍ଯ୍ୟଟକଙ୍କୁ ଆକୃଷ୍ଟ କଲା ଭଳି ଜଙ୍ଗଲ, ପାହାଡ଼, ଜଳପ୍ରପାତ, ମନୋରମ ପ୍ରାକୃତିକ ଦୃଶ୍ୟ, ଗହଳ ଚହଳ ଭରା ସହରୀ ଜୀବନରୁ ମୁକ୍ତିର ଶାନ୍ତି ସବୁକିଛି ରହିଛି ଦେଓମାଳିରେ । ଶୀର୍ଷରେ ପହଞ୍ଚି ପର୍ଯ୍ୟଟକଟିଏ ବଡ଼ ବାସ୍କେଟବଲ ପଡ଼ିଆର ଭ୍ରମରେ ପଡ଼ିଯାଏ ।
ପାହାଡ଼ ଶୀର୍ଷକୁ ଯାଇଥିବା ଦଶ କିଲୋମିଟର ରାସ୍ତା ଗାଡ଼ି ଚାଳକ ମନକୁ ପୁଲକିତ କରେ, କାରଣ ଅନ୍ୟ ଉପତ୍ୟକା ଭଳି ଏହାର ରାସ୍ତା ଅଙ୍କାବଙ୍କା ନୁହେଁ ।
ଶେଷ ଠିକଣା ବା ଶୀର୍ଷରେ ପହଞ୍ଚିବାକୁ ଦୁଇ କିଲୋମିଟର ସହଜ ପାହାଡ଼ିଆ ରାସ୍ତା ଅତିକ୍ରମ କରିବାକୁ ହୁଏ ।
ପର୍ଯ୍ୟଟନ ବିଭାଗ ଏଠାକାର ଭିତ୍ତିଭୂମି ଉନ୍ନତ କରିବା ପାଇଁ ପଦକ୍ଷେପ ନେଇଥିଲେ ମଧ୍ୟ ପରିଚିତି ଅଭାବରୁ ଏହି ସୁନ୍ଦର ଉପତ୍ୟକା ଅନେକ ସମୟରେ ଜନଶୂନ୍ୟ ରହୁଛି ।
ଭଲ ସଡ଼କ ନିର୍ମାଣ କରିବା ସହ ସରକାର ପାହାଡ଼ ଉପରେ ରେଷ୍ଟଶେଡ ଓ ୱାଚ ଟାୱାର ନିର୍ମାଣ କରିଛନ୍ତି ।
ତେବେ ରକ୍ଷଣାବେକ୍ଷଣ ଅଭାବରୁ ଏସବୁ ଅବହେଳିତ ହୋଇ ପଡ଼ିରହିଛି । ଜିଲ୍ଲା ପ୍ରଶାସନ ଟୁରିଷ୍ଟ ଅପରେଟରଙ୍କୁ ନିୟୋଜିତ କରି ଦେଓମାଳି ଶିଖରକୁ ଅଧିକ ପର୍ଯ୍ୟଟକଙ୍କୁ ଆକୃଷ୍ଟ କରିବାକୁ ଚେଷ୍ଟା କରୁଛି ।
ପ୍ରଶାସନ ଲୋକଙ୍କୁ ଦେଓମାଳିକୁ ଆକୃଷ୍ଟ କରିବାକୁ ଯଥାସାଧ୍ୟ ଉଦ୍ୟମ କରୁଛି ବୋଲି କୋରାପୁଟ ଜିଲ୍ଲା ପର୍ଯ୍ୟଟନ ଅଧିକାରୀ ସୁରେନ୍ଦ୍ର ଲିମା କହିଛନ୍ତି ।
ଦେଓମାଳି ବ୍ୟତୀତ ବଗଡ଼ା ଓ ଡୁଡୁମା (ମାଛକୁଣ୍ଡ) ଜଳପ୍ରପାତ ପ୍ରତିବର୍ଷ କୋରାପୁଟକୁ ଅଧିକ ସଂଖ୍ୟାରେ ଘରୋଇ ଓ ଅନ୍ତର୍ଜାତୀୟ ପର୍ଯ୍ୟଟକଙ୍କୁ ଆକୃଷ୍ଟ କରେ ।
ଏହି ସ୍ଥାନ ଭ୍ରମଣର ପ୍ରକୃଷ୍ଟ ସମୟ ହେଲା ଅକ୍ଟୋବରରୁ ଜାନୁଆରୀ ମାସ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
